An eil surprise-party, an eil abadenn a oa gwelloh hoah evid an hani  ketan ha Parker a rê bourrabl tre.  Dan abadenn ketan, en-doe evet eroalh eid krèdein boud ur skrivagnour  gwir, hag a rê ur perz archer hag a venn doned boud skrivagnour. Dan  eil abadenn e lare da zen erbed e oa un archer, pedegwir ne oa ket un  noz gwisket.  Med e oa bourruz tre eiton, marteze pedeguir e oa kalz a  dud dedennuz, moezed dreistoll, pe marteze pedeguir ar moezed-ze  dedennuz a en gavent dedennuz-tre.    Souehet e oa un tammig neoah, pedeguir en-doé ar santimant boud ken  chanéuz ha berped.    Kompren a ras e oent da di ur voez hag a feste he zri ble ha tri-  ugent. Heh anù a oa Sandra, ha Peaches a hortoe he galvadenn da zeraou  an abardei. Evid ze he-doe digoret ar pellgomz zoken goude ar gaoz ged  an den sorhennet. Sandra a oa he gwellan mignonez goude ar voez he-doe  groet an abadenn ketan.  Sandra a hwehas an oll houlaou-koer dun taol hag a binsas tersou  Parker e houlenn dohtoñ ma venne e hwehahe e holaouenn-koer dehoñ.  An oll a hoarhas, nameid Peaches.  Un tammig devéatoh, kalonekeit ged ar moezed a gave dedennuz chonjou  ma ne ouie ket kaoued betag breman.    E gwirione ar glandiourez a oa kounnaret muioh-muian boud bet kouviet  dun abadenn e-men  ar moezed a oe diou weh niverusoh eged ar bôtred,  hag e-men Parker a zê boud e kreiz an eùéh groegel. Hi a gare kalz  muioh ou arvest ag archer ha viktim : èl-se e raent un dra a-gevred.  Parker a chanje e berz èl ur horollour a flamenco trueg hag a reseo ur  perz er sinema adal ma zilez e bartenerez kustumet.    Pa aruas ar liliputadez, da hanternoz nameid pemp àrn-ugent, Peaches a  remerkas dohtu an den a he hansorte. Krenv e oa, hag a gomanse boud  moel. Ur metr  deg ha peùar-ugent, daoulagad glaz leun a leùiné, ur  voueh plijuz eid lared dei-ha-ble mad da Sandra. Mestrez an ti a dapas  o mantellou e hrozmolein un dra diar ar houbladou greet fall. Peaches  a dostas eraog ar morvleiezou arall, hag en me ziskoas dan dud neùé  aruet :  - Salud dah, me zo Peaches Muldoon.  - Quentin Forbes, Alice…  E-raog e achuas ar frazenn, Peaches a dapas e vreh e lared :  - Deuet, e roan deoh ur werenn.  Chomet hi heh-unan e-tal an nor,  ar voez krabosenn a selle dre ar sâl,  ambah-tre.  Gwech erbed en e vuhe, Parker end-doe gwelet ur plah ken kaer.  Dohtu e zas devati.  - Ar bed a zo bihan, eme ean.  Souehet e voe pa hoarhas krenv hag a respontas :  - En em santan èl ur dour-tan hag a sell e arruein pôtred an tan.  Peleh e ma ar bar ?      Ж    Nag unan nag eben ou-doé dobér a hirieu.  Ind a ean wélas dar mem amzer, pa zas ind abarh an davarn. Annie e  ouias é oa ho tén,  Eileen eùé, hag ind e yas dohtu de dal priveziou an  intronézed.  - Krèdein a rez e oèr Shanahan é ma aman ?  - Gouzoud e ra, é hellez boud sur.  Eileen e hejas he fenn.  - Prest ous ? é laras Annie hoah.  - Prest oun.  - Sigur ?  - Sigur !  Annie e sellas mad fas Eileen.  - Pedéguir ma fall dis…  - Prest oun, é laras Eileen ur wech aral.  Annie e gendalhas dhe selled mad é-pad ur poent, hag e laras :  - Dam, neusen.  Ar sigaretenn é  taolas én ur gibellig e varùas én ur trouzig.      Ж    Ean e laré ur goap aral pe choukas Eileen a-zehou dehoñ.  Melén. Uhelloh eid daou vetr. Kant kilo dan nebeutan. Lunedou hag un  tatouaj tost dar meud dehou : ur galon glaz groñnet a ru, ged nitra  abarh.  - … ha ean e lar dan dén koh : « Pérag é ouilet mod-ze ? » An den  koh e vouéh, hag e hweh é fri, hag e respont : « Ur ble zo, am-eus  diméet ur plah kaer kenan a beùar blé àrn-ugent. Gwech erbed  non bet  ken eüruz. Peb beure hi e ma zihun é rei dein un durlutenn, de heul é  servij din un dijuni heb par - uiou, tammou-bara amonenn, kafe toemm -  ha me de voned dé wélé éndro betag kreisté.. Hi e ra din un durlutenn  aral éraog lein, ur pred heb par ha me de voned dé wélé bétag an  abardei. Un durlutenn é maré an aperitiv, ur hoèn heb par, hag é  kouskan bétag an eil dei ér mitin. Hi zo ar voéz ar vurhudusan am-eus  kavet é me buhé. » « Neuzé, pérag é ouilet ? »  é houlenn an dén. Hag  an den koh e respont : « Pedéguir am-eus ankouéheit me chomléh ! »  Sheryl e hoarhas krenv.  Eileen e chonjas dar gisti marùet ou-doe ket hoarhet ged an dén.  - An dén-ze a zo diêz de grèdein ! é laras Sheryl, ged dareu én he  daoulagad. Linda, lar bouser de Vobby, pegen é hoarhan getoñ !  - Bonser, Bobby.  - Dal ! bousér Linda, é respontas en em droein de dal an hani neùé  deit.  - Bobby é-neus me fêet eid ugent munut, é laras Sheryl. Ma  za ar gir,  se zo tost achuet.  - Bourrabl un tammig é ram, é tisplégas Bobby.  - Ar bourrabl gwir e vo tuchant, me fotr, é laras Sheryl. Breman  nameid é ram eid én em doemmein.  - Laret é vé é ma ar plahed rouz ar ré wellan eid ar blijadur. Gwir  eo ? é houlennas.  - Den erbed é-neus klemmet, é tiskléras Eileen.  Hi e glaské ur moiand eid dijablein a Sheryl. Ma bêé an dén eid  chilaou…  - Med ind ne badont ket an hiol, é laras Bobby hoah.  - Yèè, red  eo dein diwallit édan an hiol, é konfirmas ar hast faoz.  - Nameid gorto hanternoz eid moned ér-mêz, é alias Sheryl. Chilaou,  Bobby, ne blij ket din buannein an dud, med ne chom ket mui kalz a  amzer dis. Laret ho-peus ugent dollar eid ugent munut, ma zalhez ar  chonj.  - Uhu.  - Sell doh an oroloj-magoér. Achuet eo kazimant.  - Gwéled e ran.  - Neuzé, petra zo de chonj gobér. Bourrabl é ram, neo ket ?  - Bourrabl é ram, ya, é laras Bobby.  - Lakad é  hellez ugent dollar hoah eid moned bétag disadorn.  - Chonj mad, é asantas ean.  Med ne lakas ket é zorn dar chakot, ha Sheryl he-deus bet ar  zantimant é ean kollé  - Gelloud e rez eùé lakad Linda én afér, é kinitas hi. Pétra chonjez  diwar ? Lakad e rez daou villed ag ugent àr an daol-kont, ha te  chilaouam ni on-diou bétag hanternoz ha kard. Diou wech meur a  blijadur, diou wech meur a hoarhou. De heul, ma blij dis, é ram un  driadenn.  - Pétra zo, an dra-zé ? é  houlennas Bobby.  - Ur gir am-eus lennet én ur lior. Ur hoari de dri.  - A , Non ket sur é hellan gobér ged hwi ho-tiou, é anzaùas ean.    Med Eileen e wélas ur luhed én é zaoulagad glaz, gwélet é oé é chonjé  dan dra-zé kinitet. Moned geté ou-diou, o lahein do diou, ha doned  martézé devéatoh de hlask un dèrved, eid obér an hat drick.*    (* hat drick, dar foutbol amerikan pe ra ur hoariour tri foent de  heul)    Eileen ne venne ket ur plah  ne-bolisourez én he diouhar. Red é oa dehi  dijablein a Sheryl.  - Ne labouran ket é skipaill, é tisklêrias hi.  Ur riskl é oa.  - Pérag, é houlennas Bobby.  - An dra-zé ne vé ket lodennet, é respontas hi é lakad un dorn àr  morhed an dén.    Ean e grédas é venne hi ean flourikaad pand é klaské é goutell é  gwirione. Hi e he havas ohpenn. E chakot dehou ag ar bragoù, ur lamenn  de hweh meud dan nebeutan. Eih martézé.    Hi e grennas.  Sheryl e sellas  nervennuz doh an oroloj. Treménet é oa an ugent munut  ha ean en-doé ket mui sachet é doug-billedou. Kollet é oa martézé  aveiti. Chonj e ras klask ur wech devéan é komz ket dohtoñ med dohti,  dohti an gansortez a ouié penaoz é ma diêz krabouchad daou wenneg ér  bed-man brein.  - Chonj mad, Linda, é houlennas ged ur voueh hag en em glemmé  kazimant. Fentuz é vo.  - Megred é vo fentuz ged Linda heh-unan, é trohas Bobby.  Eileen e laoske he dorn àr morhed ar hliant,  ged he bizied de dal ar  fourch. Ne douché ket mui ar goutell, a he-doe rifet, èl dré zegouéh.  - Chilaou, é dalhan dis nameid deg dollar eid an ugent munut a za, é  pouézas Sheryl. Chom e ram aman, hag é larez din istoriou arall,  fentuz é vo. Pétra larez ?  - Me lar Linda eo a lar he chonj. Neuzé, Linda ?  - Ne labouran ket é skipaill, é laras Eileen hoah.  El-sé, éeun, eid dijablein dohti.  - Ep, ur momant, é huchas ar hast, piou é kredez eh ous ?  - Ken a vo,  Sheryl, é laras Bobby.  Hi e zichennas dohtu ag he skabell.  - Ur lon vil ous, é ouiez ! é laras hi doh Eileen.  Hi e yas kuit kounnaret-tre, hag e dostas doh un daol é-men tri hliant  e évé goustadig ur bier.  - Dén erbed dedennet ? é laras hi ged ur vouéh lan a gounnar.  - Ne blij ket ken din pe neo ket mui fentuz, é laras Bobby.  - Fentuz é vo éndro, e asuras Eileen, é pouézein muioh àr é vorhed.  Mond e ram er-mêz dohtu ? Deg dollar eid ur vasajenn.  - Ne  ram ket, ma gaojam un tammig hoah de getan.  Lakad e ras é zorn én é vragou hag z sachas é zoug-billedou.  - Mem priz èl evid Sheryl, a-du genin ? é kendalhas. Un dollar é peb  munut.  - Pétra zo, un abadenn-chilaou ?  - Dam, me garfé en em anaouam gwelloh éraog…  Dun taol é trohas é gaoj.  - Eraog pétra ?  - Mad é ouiez, é respontas é voushoarhein.  - Pétra fall dis é rahem, Bobby ?  - Traou neùé hag astizuz, émé ean dousig.  Hi e ean sellas mad én é  zaoulagad, hag e grennas.  - Riou peus ?  - Un tammig. Chanj e ra an amzer, dun taol.  - Dal ! Kemér me chupenn. »  Lemel e ras é jupenn hag e ean roas dehi. Edan ar chupenn-tweed en-doé  ur grez a flanellenn glaz ged ar houzoug digor. Glaz é oa, èl é  zaoulagad hag ar galon tatouet é-tal é viz-meud. Pand e lakas ar  chupenn àr ziskoe Eileen, hi gredas santein ur vlaz marù ken kreñv èl  ar moged a floté en êr, hag e grennas ur wech arall.  - Neuzé, a-du eh om ?  é houlennas ean.  - A-du eh om, ya.  Ean e roas dehi ur billed ag ugent dollar, hag hi e ean laoskas én he  bruched : ré riskluz é oa digor he sah. Ean en-defe gellet gwéled ar  44 kuhet édan ar seienn-goug. Chonj e rê mad tarhein é benn ged ar  pistoled.  - Nitra eid on davarnour hégarad ? e houlennas Bobby souéhet.  - E ?  - Krèdein e ren é zegemére ugent dré gant.  - O, pas genin, un akord arall, on-eus ni on-daou.  - Gwel-a-zé. Ne vehé ket plijet dein é  ean lêrez. Gwech erbed é lêrez,  neo ket, Linda ?  - Klask e ran ne laereh ket ar hliant diàr ar varhadourez.  - Gwel-a-zé, é laras ean ur wech arall. Pedéguir ho-peus prometéet é  rahem bourrabl.  - Diskoein e rin dis ar péh eo ur hoari plijuz gwir. »    De zibenn aral ar sâl, Annie e gaoje ged ar plah bleo du fourinet he-  doé hoariet é houblad ged Sheryl. An davarn e gomanse en em goullein.  Tuchant é arruhé klianted arall, é chonje Eileen, tud ar golaou-dei,  an dud a chomé er-mêz bétag ar mintin abréd. Pêet en-doé an dén eid  ugent munut, med hi ne venné ket risklein é tahé ur plah arall hag e  vehé dedennuz eiton dun taol. Ha ean e rahé geti èl men-doé gréet  dija ged Sheryl. Ugent munut… ma ne lakahé ket ur billed arall àr an  daol-kont. Ugent munut eid ean degas ér strêd é-men en-doé lahet an  tri moez arall. Ya, hi e ziskohé dehoñ ar péh eo, ur hoari fentuz  gwir. Ean e bêahe eid an tri flah drouglahet, hag eid ar péh  un den  anùet Arthur Haines en-doé gréet dehi heh-unan, dhe fas… dhe horf…  dhe spered.  - Neuzé, an istoriou-zé ? émé-hi.  - Pesort istoriou ?  - Sheryl é-neus laret é larez ur bochad istoriou.  - Gwech erbed he-deus laret an dra-zé.  - Krèdein e ren….  - Sur oun nhe-deus ket laret.  Ur fari ? Ne oa ket. Red é oa gilein, ohpenn.  - Hi des laret é kemérahe nameid deg dollar, ma larez dehi istorieu.  - A ! ya.  - Neuze, te chilaouan.  - Me  garfe ta chilaouan ahanous.  - El ma blij dis, é asantas Eileen.  - Pedéguir é kavan fentuz diskein traou diar an dud arall, dizoloein  ar péh e zo abarh.  - Konjal e rez èl ur psy.  - Psy é ma ma zad.  - Gwir eo ?  - En L.A. é laboura. Ur bochad klianted é-neus du-zé. Gouzoud e rez ar  péh e zinifi L.A. ?  - Los Angeles, èl-rézon.  - Neo ket. Lunatic Asylum. (= klañùdi eid an dud foll)  - Gwech erbed oun bet du-zé, nhellan ket lared.  - E  gwirioné, ur gêr fall eo, mhellez krèdein… Anaoud e rez un dén  ged ur pikol skoulm ?  - Ne ran ket.  - E chonj é-neus gréet moned dur bal gwisket, hag en em gwiskein én  Adam. Neuzé ean e ya dur gwerhour dilladou, hag e houlenn un delienn  a winienn. Ar marhadour e zisko dehoñ ur skwér. « Ré vihan » é lar an  dén. Hwi oèr, me hani e zo èl hani un azen. » Ar marhadour e sacha an  delienn a winienn ar vrasan é-neus ér stal. « Ré vihan atao, ne ra ket  » Neuzé, ar  marhadour é kounnar e respont dehoñ : « Laket-hi tro dro  ho koug, ha é veh gwisket é plomenn éoul-douar. »  Eileen e hoarhas krenv.  Ur hoarh léal.  E-pad ur skoein-kalon, hi e ankouéhas é chouké é-tal un dén é oa  kazimant sur é-noé lahet tri moéz, hag a he lahahé anehi eùé.  Souéhet é oa boud ken joéiuz.  Nhe-doé ket hoarhet ken plijuz a werso. Diboa an dei pen-doé Arthur  Haines draillet he fas hag en-doé hi palforset.  Nhellé ket mui arsav hoarhein.  Ged  darou én he daoulagad, hi e glaskas ar mouchouer én he sah.  Santein e ras édan ar seienn-goug krosenn ar 44, hag e arsavas dun  taol.  - Mad-tré é oa, émé-hi.  - Te eùé, é vi mad-tre, é laras Bobby é selled anehi én he daoulagad.  Krèdein e ran é vo fentuz genis.        Љ  .